Musabeqaya Hîkaye û Şîîran a Huseyîn Çelebîyî ya ke par semedê janî nêameye kerdene, emser yena kerdene. Bi wesîleya serrgêra 30. ya ronayîşê Yewîya Wendekaran a Kurdîstanî (YXK) musabeqaya emserîne pê çalakî û bernameyanê cîyayan yenê fîrazkerdene.
Komîteya amadekare derheqê musabeqaya hîkaye û şîîran de nê agahîyî vila kerdî:
-Hîkaye û şîîrî ganî bi kurdkî (sorankî, kurmanckî, kirmanckî), almankî, îngilîzkî û tirkî bibê.
-Berhem ganî verî cayêk de nêamebi weşanayene.
-Beşdarî têna pê yew şîîre yan zî hîkaye tewrê musabeqa bibê.
-Berhemî heta 15ê êlula 2021î ganî bierşawîyê.
Agahîyê zêdeyî hesabanê medyaya dîjîtale de ameyî parekerdene.
